Diari Oficial de la Generalitat Valenciana


Sumari del DOGV 5292, del 30-06-2006 (2006/7564)

RESOLUCIÓ de 15 de juny de 2006, de la directora general de Justícia, per la qual s'aprova el Pla d'Acció Social per a l'any 2006 de la Generalitat Valenciana, per al personal de l'administració de Justícia comprés en el Reial Decret 1950/1996, de 23 d'agost.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5292

Data del DOGV
:   30-06-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/7564


Data del document
:   15-06-2006

Organisme emissor
:   Conselleria de Justícia, Interior i Administracions Públiques

Tipus de document
:   Resolució

Correcció d'errades

Anàlisi jurídica

 Descriptors 

:   * suport econòmic
    * personal de l'administració de justícia
    * ajuda social
    * programa d'actuació

RESOLUCIÓ de 15 de juny de 2006, de la directora general de Justícia, per la qual s'aprova el Pla d'Acció Social per a l'any 2006 de la Generalitat Valenciana, per al personal de l'administració de Justícia comprés en el Reial Decret 1950/1996, de 23 d'agost. [2006/7564]  
En execució de l'Acord aconseguit en la sessió de la Mesa Sectorial de Justícia, de data 25 de juliol de 2002, i havent sigut objecte de negociació amb les centrals sindicals presents en l'esmentada Mesa, s'han establit els criteris, programes i continguts relatius a l'acció social d'enguany, per al personal al servei de l'administració de justícia a la Comunitat Valenciana, dels cossos de metges forenses, gestió processal i administrativa, tramitació processal i administrativa i auxili judicial de l'administració de justícia, secretaris de pau a extingir a la Comunitat Valenciana, així com del cos d'ajudants de laboratori i agents de laboratori a extingir, dels instituts de Medicina Legal de la Comunitat Valenciana.  
L'article 11 del Decret 153/2005, de 28 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria de Justícia, Interior i Administracions Públiques, atribueix a la Direcció General de Justícia l'execució de les competències a la Generalitat Valenciana, en l'àmbit de l'administració de justícia, per tant, resolc:  
Primer: Aprovar el Pla d'Acció Social de la Generalitat Valenciana per a l'any 2006, dirigit al personal funcionari al servei de l'administració de justícia a la Comunitat Valenciana, relacionat en la part expositiva de la present Resolució. El Pla estarà integrat pels programes següents:  
. Programa d'Ajuda per Fills:  
. Programa d'Ajuda per a Discapacitats.  
. Programa d'Ajuda per a Estudis de Funcionaris.  
Segon: Enguany, l'import de les ajudes d'acció social serà de 603.245 euros, que s'abonaran a càrrec de l'aplicació pressupostària 37.83.56.9364.437.59.75, dels Pressupostos de la Generalitat Valenciana per a aquest exercici.  
Tercer: Les bases del Programa d'Acció Social per a l'any 2006 es publicaran en el Diari Oficial de la Generalitat i es donarà compte de la seua publicació al Tribunal Superior de Justícia de la Comunitat Valenciana, a les audiències provincials de València, Castelló i Alacant, a tots els deganats, als instituts de Medicina Legal de Castelló, València i Alacant i a la seu de la Direcció General de Justícia a València, així com a les seus de les direccions territorials de la Conselleria de Justícia, Interior i Administracions Públiques d'Alacant i de Castelló.  
Contra la present Resolució, que posa fi a la via administrativa, podrà interposar-se recurs contenciós administratiu davant dels jutjats contenciosos administratius de la ciutat de València, en el termini de dos mesos, comptadors des de l'endemà de la seua notificació o publicació, conforme a allò que disposen els articles 8.2, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici de la interposició del recurs potestatiu de reposició, davant d'aquesta Direcció General de Justícia, d'acord amb els articles 116 i 117 de la Llei 4/1999, de 13 de gener.  
València, 15 de juny de 2006.. La directora general de Justícia: Patricia Montagud Alario.  
PLA D'ACCIÓ SOCIAL PER A FUNCIONARIS DE L'ADMINISTRACIÓ DE JUSTÍCIA EN LA COMUNITAT AUTÒNOMA VALENCIANA PER A L'OBU 8889  
U. Contingut  
El Pla d'Acció Social per a l'any 2006 dirigit al personal funcionari dels cossos de metges forenses, gestió processal i administrativa, tramitació processal i administrativa i auxili judicial de l'administració de justícia, secretaris de pau a extingir a la Comunitat Valenciana, així com del cos d'ajudants de laboratori i agents de laboratori a extingir dels instituts de Medicina Legal de la Comunitat Valenciana, es compon dels programes següents:  
a) Programa d'Ajuda per Fills.  
b) Programa d'Ajuda a Discapacitats.  
c) Programa d'Ajuda per a Estudis de Funcionaris.  
Dos. Dotació econòmica  
L'assignació pressupostària per a l'Acció Social per a l'any 2006 és de 603.245 euros.   
Els programes seran finançats amb les quanties següents:  
Programa Ajuda Fills: 533.258 euros  
Programa Ajuda Discapacitats: 16.885 euros  
Programa Ajuda Estudis Funcionaris: 53.102 euros  
Tres. Programa Ajuda per Fills  
Podran sol·licitar l'ajuda d'aquest Programa els funcionaris que, reunint els requisits establits en el punt sis del present Pla, tinguen a càrrec seu fills o menors en acolliment preadoptiu o permanent, que no hagen complit en ambdós casos l'edat de 18 anys al dia de publicació de la Convocatòria en el Diari Oficial de la Generalitat. Quan el fill o menor acollit tinga una edat compresa entre 16 i 17 anys únicament podrà sol·licitar-se l'ajuda si es troba en alguna de les següents situacions en l'esmentada data de publicació de la Convocatòria:  
1. Estar estudiant en centre oficial o homologat i no percebre ingressos propis per cap concepte.  
2. Trobar-se inscrit al SERVEF com a demandant d'ocupació.  
Aquesta ajuda és incompatible amb l'ajuda per a discapacitats quan ambdós se sol·liciten pel mateix fill, o menor en acolliment.  
En el cas que ambdós pares del fill o famílies acollidores del menor per al qual se sol·licita l'ajuda siguen funcionaris de l'administració de justícia, només un d'ells podrà sol·licitar la prestació d'aquesta ajuda, i s'aplicarà el que establix la base vuit 1.3.  
Els sol·licitants admesos en aquest Programa percebran una ajuda lineal resultant de dividir el pressupost assignat a aquest Programa d'Ajuda pel total del nombre de fills o menors en acolliment, i es multiplicarà la quantia resultant pel nombre de fills o menors en acolliment de cada un dels sol·licitants admesos.  
En el cas que una vegada efectuat el repartiment citat en l'apartat anterior, resulta que els beneficiaris per un fill o menors en acolliment perceben una ajuda de quantia inferior a l'assignada en el Pla d'Acció Social per al 2005 (240 €), es procedirà al recàlcul de les ajudes. De tal manera que s'assigne als beneficiaris per un fill o menor en acolliment la diferència fins a aconseguir la quantia de 240 €, i es distribuirà la resta de l'assignació pressupostària entre el total del nombre de fills o menors en acolliment de cada un dels sol·licitants admesos que tinguen dos o més fills.  
Quatre. Programa d'ajuda per a discapacitats   
Podran sol·licitar l'ajuda d'aquest programa els funcionaris que, reunint els requisits especificats en el punt sis del present Pla, tinguen a càrrec seu fills o menors en acolliment preadoptiu o permanent, cònjuge o parella amb què conviu, germans, pares o sogres, amb una minusvalidesa física o psíquica igual o superior al 33%, sense límit d'edat i que convisquen amb el sol·licitant.  
S'entendrà que el discapacitat per al qual se sol·licita aquesta ajuda està a càrrec del sol·licitant quan convisca amb aquest i aquell no perceba ingressos superiors a 4.300 euros.  
Aquesta ajuda és incompatible amb l'ajuda per fills per al fill o menor en acolliment discapacitat.  
Únicament es concedirà una ajuda per funcionari sol·licitant encara que aquest tinga a càrrec seu més d'un discapacitat.  
En el cas que hi haja dos o més funcionaris de l'administració de justícia amb dret a sol·licitar aquesta ajuda per un mateix discapacitat, només un d'ells podrà sol·licitar la prestació d'aquest Programa, i s'aplicarà el que establix la base vuit 2.3.  
El pressupost destinat a aquest Programa es distribuirà entre tots els sol·licitants amb dret a aquest, i percebrà cada un d'aquests una prestació màxima de 900 euros.  
Cinc. Programa Ajuda Estudis Funcionaris   
1. Podran sol·licitar l'ajuda d'aquest Programa els funcionaris que, reunint els requisits especificats en el punt sis del present Pla, hagen realitzat estudis en centres oficials d'ensenyament o reconeguts pel Ministeri d'Educació i Cultura, o cursos homologats en virtut d'orde o decret ministerial o autonòmic, durant el curs 2005-2006 i hagen aprovat aquests o, almenys, una assignatura, o obtingut el certificat d'aprofitament en aquells cursos no susceptibles de ser aprovats o suspesos, sempre que els estudis estiguen relacionats amb l'administració de justícia i amb la promoció administrativa dels funcionaris de l'administració de justícia, de conformitat amb el que disposen els reglaments orgànics corresponents.  
Així mateix, els funcionaris que, reunint els requisits especificats en el punt sis del present Pla, hagen cursat estudis en centres oficials d'ensenyament o reconeguts pel Ministeri d'Educació i Cultura, o cursos homologats en virtut de decret ministerial o autonòmic la duració dels quals no es corresponga amb el curs acadèmic ordinari i que no hagen conclòs en la data d'acabament del termini de presentació sol·licituds d'aquest Programa, podran sol·licitar l'ajuda d'aquest Programa en el Pla de l'any immediatament posterior.  
No podran sol·licitar aquesta ajuda aquells funcionaris que hagen realitzat estudis o cursos els imports dels quals no sumen en la seua totalitat 30 euros.  
Dins d'aquesta ajuda no està inclòs el cost de publicacions o materials necessaris per als estudis.  
El pressupost destinat a aquest Programa es distribuirà entre tots els sol·licitants amb dret a aquest, i cadascun d'aquests percebrà una prestació no inferior a 30 euros ni superior a 270 euros, destinada a subvencionar els pagaments efectuats i acreditats per a cursos o estudis del sol·licitant.  
En el cas que la dotació pressupostària siga insuficient per atendre totes les sol·licituds conforme a les quanties amunt indicades, l'esmentada dotació es distribuirà entre tots els adjudicataris d'aquesta ajuda amb la consegüent disminució proporcional.  
En el cas de no ser esgotada l'assignació pressupostària d'aquest Programa, s'augmentarà la quantia de l'ajuda, mitjançant un prorrateig, entre tots els adjudicataris que hagueren acreditat despeses superiors a 270 euros.  
2. Amb anterioritat a la publicació dels llistats provisionals de l'ajuda a estudis per a funcionaris, es reunirà, si és el cas, la Comissió Tècnica d'Acció Social per a estudiar les peticions d'aquest programa que incloguen estudis que oferisquen dubtes respecte a la seua relació amb l'administració de justícia i amb la promoció administrativa del funcionari.  
Sis. Requisits dels sol·licitants   
Els funcionaris compresos en l'apartat u que aspiren a ser beneficiaris d'algun dels programes del Pla d'Acció Social, hauran de reunir els requisits següents:  
. Ostentar la condició de funcionari, titular o interí, el dia 2 de gener de 2006.  
. Trobar-se en situació de servei actiu i destinat als òrgans judicials, fiscalies o instituts de Medicina Legal de la Comunitat Valenciana, en la data de publicació de la Convocatòria en el Diari Oficial de la Generalitat. Les funcionàries en situació d'excedència per atenció de fills es consideraran en servei actiu per a ajuda a fills i ajuda a discapacitats.  
. Reunir els requisits exigits per a sol·licitar l'ajuda de cada programa.  
. No sol·licitar durant l'any 2006 ajudes d'Acció Social fora de l'àmbit de la Comunitat Valenciana.   
. No haver incorregut en falsedat en algunes de les dades manifestades en sol·licitar l'ajuda d'acció social del Pla de la Generalitat Valenciana de l'any 2005.  
Set. Sol·licituds   
El personal que, reunint els requisits exigits, desitge ser beneficiari d'alguna ajuda, haurà de sol·licitar-ho d'acord amb les prescripcions següents:  
1. Les ajudes per fills, així com l'ajuda per discapacitats, hauran de sol·licitar-se en el termini de 15 dies naturals, a partir de l'endemà a la publicació d'aquestes bases en el Diari Oficial de la Generalitat, mitjançant una única instància ajustada al model I que s'acompanya com a annex i el sol·licitant haurà d'omplir íntegrament totes les caselles d'aquesta, així com assenyalar en el dors d'aquesta tots els documents que s'aporten.  
2. Les ajudes per estudis a funcionaris, hauran de sol·licitar-se des del dia 2 d'octubre de 2005 fins al dia 16 d'octubre de 2006, ambdós inclusivament, mitjançant instància ajustada al model II que s'acompanya com a annex, i el sol·licitant haurà d'emplenar íntegrament totes les caselles d'aquesta, així com assenyalar tots els documents que s'aporten.  
3. Les sol·licituds es presentaran a la seu de la Direcció General de Justícia a València, c/ Historiador Chabàs, núm. 2.  
Així mateix, es presentaran a les seus de les direccions territorials de la Conselleria de Justícia i Administracions Públiques a:   
ALACANT: TORRE DE LA GENERALITAT  
Rambla de Méndez Núñez, 41-2a planta.  
CASTELLÓ: C/ Major, núm. 76.  
També es podran presentar en qualsevol oficina PROP de la Comunitat Valenciana.  
Podran així mateix remetre's per correu o presentar-se en qualsevol dels llocs previstos en l'article 38.4 de la Llei 30/92, de 26 de novembre, de Règim Jurídic de les Administracions Publiques i del Procediment Administratiu Comú.  
Les que es presenten a través de les oficines de correus hauran de ser certificades i per a la seua admissió, haurà de figurar en la instància, el segell de certificat de l'oficina de correus.  
4. No s'admetrà cap sol·licitud que no es presente en el termini, en la forma i ajustada al model que s'estableix en la Convocatòria.  
A l'efecte de termini es tindrà en compte la data del registre d'entrada o del certificat de l'oficina de correus, que figure en la instància.  
5. La informació es facilitarà a través dels telèfons de València 963 98 68 66 i 963 98 68 60.  
Vuit. Documentació  
Les sol·licituds hauran d'anar acompanyades de la documentació següent:  
1. Programa Ajuda Fills  
1.1. Si el fill o menor en acolliment preadoptiu o permanent, per al qual se sol·licita l'ajuda, fóra menor de 16 anys en la data de publicació de la Convocatòria en el Diari Oficial de la Generalitat, hauran de presentar-se els documents següents:  
1.1.1. Fotocòpia compulsada del llibre de família per a acreditar l'existència dels fills per als quals se sol·licita l'ajuda.  
1.1.2. Fotocòpia compulsada de la resolució per la qual es declara l'acolliment preadoptiu o permanent del menor o menors per als quals se sol·licita l'ajuda.  
1.1.3. Fotocòpia compulsada del document o certificat oficial acreditatiu de la data de naixement del menor en acolliment preadoptiu o permanent.  
1.2. Quan el fill o menor en acolliment per al qual se sol·licita l'ajuda tinga una edat compresa entre 16 i 17 anys en la data de publicació de la Convocatòria en el Diari Oficial de la Generalitat, s'aportaran, segons la seua situació, els documents següents:   
1.2.1. Fotocòpia compulsada del llibre de família per a acreditar l'existència dels fills per als quals se sol·licita l'ajuda.  
1.2.2. Fotocòpia compulsada de la resolució per la qual es declara l'acolliment preadoptiu o permanent dels menors per als quals se sol·licita l'ajuda.  
1.2.3. Fotocòpia compulsada del document o certificat oficial acreditatiu de la data de naixement del menor en acolliment preadoptiu o permanent.  
1.2.4. Si està estudiant en centre oficial o homologat, fotocòpia compulsada del document de pagament de l'import de la matrícula, o certificat del centre oficial o homologat en què es faça constar que el fill o menor per al qual sol·licita l'ajuda està cursant estudis en aquest durant el curs acadèmic 2005-2006.  
1.2.5. Si està estudiant en centre privat o no està realitzant estudis, fotocòpia compulsada del document acreditatiu de trobar-se inscrit al SERVEF com a demandant d'ocupació.  
1.2.6. Declaració jurada del funcionari en què sol·licite que el fill o menor en acolliment amb una edat compresa entre 16 i 17 anys per al qual se sol·licita l'ajuda, no percep ingressos propis per cap concepte.  
1.3. Documentació comuna i amb independència de l'edat del fill o menor en acolliment per al qual se sol·licita l'ajuda:  
Quan ambdós pares del fill o família acollidora del menor per al qual se sol·licita l'ajuda siguen funcionaris de l'administració de justícia es distingirà:  
a)Quan un dels pares o l'altre membre de la família acollidora preste els seus serveis com a funcionari de l'administració de justícia fora de l'àmbit de la Comunitat Valenciana o pertanga a un cos no transferit, el sol·licitant presentarà declaració jurada d'aquell de no haver sol·licitat aquesta Ajuda en el present any.  
b)Quan ambdós pares o membres de la família acollidora, destinats a la Comunitat Valenciana, no estiguen units per vincle matrimonial o situació de fet assimilada, el sol·licitant aportarà declaració jurada de l'altre pare en què es faça constar que ell no ha sol·licita aquesta Ajuda.  
La documentació indicada en els apartats 1.1., 1.2., i 1.3. haurà d'aportar-se, necessàriament, dins del termini assenyalat per a presentar la sol·licitud, establida, en la base set 1.  
2. Programa Ajuda Discapacitats   
2.1. Si el discapacitat per al qual se sol·licita l'ajuda fóra menor de 18 anys en la data de publicació de la Convocatòria en el Diari Oficial de la Generalitat, hauran de presentar-se els documents següents:  
2.1.1. Fotocòpia compulsada del llibre de família complet o altres documents expedits pel Registre Civil que acredite el parentiu del sol·licitant amb el discapacitat per al qual se sol·licita l'ajuda.  
2.1.2. Quan el discapacitat per al qual se sol·licita l'ajuda siga un menor en acolliment preadoptiu o permanent, haurà de presentar-se fotocòpia compulsada de la resolució per la qual es declara el dit acolliment.  
2.1.3. Fotocòpia compulsada del document o certificat oficial acreditatiu de la data de naixement del menor en acolliment preadoptiu o permanent.  
2.1.4. Certificat del grau de minusvalidesa expedit pel Centre de Valoració i Orientació de Discapacitats de la Direcció General d'Integració Social de Discapacitats o organisme semblant d'una altra administració, en què es reflectisca un grau de minusvalidesa física o psíquica igual o superior al 33%  
2.1.5. Certificat de convivència o del padró municipal expedit l'any 2006, que justifique que el discapacitat per al qual se sol·licita l'ajuda conviu amb el sol·licitant.  
2.1.6. Declaració jurada del peticionari que el discapacitat a càrrec seu, per al qual se sol·licita aquesta ajuda, no ha percebut durant l'any 2004 ingressos superiors a la quantitat de 4.300 euros, inclosos els procedents de pensions o subsidis que pogueren tindre reconeguts.  
2.2. Si el discapacitat per al qual se sol·licita l'ajuda és major de 18 anys en la data de publicació de la Convocatòria en el Diari Oficial de la Generalitat, hauran de presentar-se els documents següents:  
2.2.1. Fotocòpia compulsada del llibre de família complet o altres documents expedits pel Registre Civil, que acredite el parentiu del sol·licitant amb el discapacitat per al qual se sol·licita l'ajuda.  
Quan el discapacitat per al qual sol·licita l'ajuda siga sogre/a del sol·licitant, haurà de presentar-se fotocòpia compulsada del llibre de família complet o d'altres documents expedits pel Registre Civil, que acredite que el discapacitat és pare o mare del cònjuge del sol·licitant.  
2.2.2. Certificat del grau de minusvalidesa expedit pel Centre de Valoració i Orientació de Discapacitats de la Direcció General d'Integració Social de Discapacitats o organisme semblant d'una altra administració, en què es reflectisca un grau de minusvalidesa física o psíquica igual o superior al 33%  
2.2.3. Certificat de convivència o del padró municipal expedit l'any 2006, que justifique que el discapacitat per al qual se sol·licita l'ajuda conviu amb el sol·licitant.  
2.2.4. Autorització, ajustada al model que s'acompanya com a annex, degudament emplenada per la persona discapacitada, per la qual se sol·licita l'ajuda, a la Direcció General de Justícia, per a obtindre les dades necessàries a l'efecte de la present ajuda a través de l'Agència Estatal d'Administració Tributària, en la mesura que a la data de publicació de la Convocatòria siga viable l'intercanvi d'informació per mitjans telemàtics entre ambdós administracions, i per tal de determinar que aquell no percep ingressos superiors a 4.300 euros, inclosos els procedents de subsidis o pensions.  
2.2.5. Declaració jurada del peticionari que el discapacitat a càrrec seu, per al qual se sol·licita aquesta ajuda, no ha percebut durant l'any 2004 ingressos superiors a la quantitat de 4.300 euros, inclosos els procedents de pensions o subsidis que pogueren tindre reconeguts.  
2.3. Documentació comuna i amb independència de l'edat del discapacitat per al qual se sol·licita l'ajuda:  
Quan hi haja dos o més funcionaris de l'administració de justícia amb dret a sol·licitar aquesta ajuda per un mateix discapacitat, i un d'ells preste els seus serveis com a funcionari de l'administració de justícia fora de l'àmbit de la Comunitat Valenciana o pertanga a un cos no transferit, el sol·licitant haurà de presentar declaració jurada de no haver sol·licitat aquesta ajuda en el present any.  
La documentació indicada en els apartats 2.1, 2.2, i 2.3. haurà d'aportar-se, necessàriament, dins del termini assenyalat per a presentar la sol·licitud, establida en la base set 1.   
3. Programa Ajuda Estudis Funcionaris   
Dins del termini comprés entre els dies 2 al 16 d'octubre de 2006, ambdós inclosos, els funcionaris que sol·liciten aquesta ajuda, hauran de presentar, junt amb el model II que s'acompanya com a annex, la documentació següent:  
3.1. Fotocòpia compulsada del document de pagament de l'import de la matricula en què figure la denominació del curs o estudi, o certificat del centre on s'hagen cursat els estudis, en què es faça constar la denominació del curs, l'import d'aquest i la quantitat efectivament abonada pel peticionari.  
En el cas que els estudis per als quals se sol·licita l'ajuda coincidisquen amb el curs acadèmic ordinari, haurà de presentar-se el document de pagament de l'import de la matrícula o certificat del centre en què s'hagen cursat els estudis corresponent al curs acadèmic 2005-2006.  
3.2. Document o certificat del centre on s'hagen cursat els estudis, acreditatiu d'haver aprovat els exàmens, cursos o estudis per als quals se sol·licita l'ajuda, o almenys una assignatura d'aquests.  
Quan es tracte de cursos no susceptibles de ser aprovats o suspesos, s'aportarà diploma o certificat d'aprofitament.  
No serà admés cap document o certificat que no tinga segell oficial, o de firma reconeguda del centre en què s'han cursat els estudis per als quals se sol·licita aquesta ajuda, com ara paperetes expedides per la UNED o altres universitats, quan no tinguen segell o firma reconeguda, documents obtinguts a través de les secretaries virtuals, còpies informatives, entre altres.  
La documentació indicada haurà d'aportar-se, necessàriament, dins del termini assenyalat per a presentar la sol·licitud, establida en la base set, 2.  
Nou. Els requisits i les condicions personals i familiars exigides per a sol·licitar l'ajuda i aquells altres casos en què expressament es determine estan referits, en tot cas, al dia de publicació de la convocatòria en el Diari Oficial de la Generalitat (nombre de fills, edat d'aquests, etc.).  
Deu. Tramitació de les sol·licituds  
Finalitzat els terminis de presentació d'instàncies, la Direcció General de Justícia realitzarà els tràmits següents:  
1. Es desestimaran d'ofici les sol·licituds presentades fora de termini o no ajustades a model.  
2. Una vegada transcorregut el termini de presentació de sol·licituds dels programes d'Ajuda per a Fills i Ajuda per a Discapacitats, es comprovaran les instàncies admeses, es confeccionen les llistes provisionals dels referits programes, i s'entregarà còpia d'aquestes als sindicats integrants de la Mesa Sectorial de Justícia, i es publicaran en els taulers d'anuncis del Tribunal Superior de Justícia de la Comunitat Valenciana, Audiència Provincial d'Alacant, Castelló i València, dels instituts de Medicina Legal d'Alacant, Castelló i València, a la seu de la Direcció General de Justícia a València, així com a les seus de les direccions territorials de la Conselleria de Justícia i Administracions Públiques a Alacant i Castelló. Així mateix, es publicaran en la pàgina web de la Conselleria de Justícia, Interior i Administracions Públiques (www.cjap.gva.es)  
Els peticionaris disposaran d'un termini de deu dies naturals, a partir de l'esmentada publicació per a fer les reclamacions que estimen oportunes i completar la documentació no presentada, sempre que no s'exigisca la seua presentació amb la instància de sol·licitud.  
3. Resoltes les reclamacions formulades, les relacions provisionals dels programes d'Ajuda a Fills i Ajuda a Discapacitats s'elevaran a definitives amb les modificacions pertinents i es publicaran en els mateixos llocs en què van ser publicades les llistes provisionals.  
4. Una vegada conclòs el termini de presentació de sol·licituds del Programa Ajuda Estudis Funcionaris (2 al 16 d'octubre de 2006, ambdós inclusivament), a través del model II, es confeccionaran les llistes provisionals. A continuació, s'entregarà còpia d'aquestes als sindicats integrants de la Mesa Sectorial de Justícia, i es publicaran en els taulers d'anuncis del Tribunal Superior de Justícia de la Comunitat Valenciana, Audiència Provincial d'Alacant, Castelló i València, dels instituts de Medicina Legal d'Alacant, Castelló i València, a la seu de la Direcció General de Justícia a València, així com a les seus de les direccions territorials de la Conselleria de Justícia i Administracions Públiques a Alacant i Castelló. Així mateix, es publicaran en la pàgina web de la Conselleria de Justícia, Interior i Administracions Públiques (www.cjap.gva.es)  
Els peticionaris disposaran d'un termini de deu dies naturals a partir de l'esmentada publicació per a fer les reclamacions que estimen oportunes i completar la documentació no presentada, sempre que no s'exigisca la seua presentació amb la instància de sol·licitud.  
5. Resoltes les reclamacions formulades, les relacions provisionals del Programa Ajuda Estudis Funcionaris s'elevaran a definitives amb les modificacions pertinents i es publicaran en els mateixos llocs en què van ser publicades les llistes provisionals.  
Onze. Els sol·licitants que incórreguen en falsedat que siga determinant per a rebre qualsevol de les ajudes previstes en el present Pla d'Acció Social, seran exclosos d'aquest i no podran accedir a cap tipus d'Ajuda d'Acció Social, en el termini de 3 anys.